polyglot-tagger/wikipedia-language-snippets-filtered huggingface dataset:
2 சமச்சீர்மை கொண்ட சிசு-சமதளக் கட்டமைப்பை டைகந்தகம் டையாக்சைடு ஏற்றுக் கொள்கிறது. - பிணைப்பின் பிணைப்பு நீளம் 145.8 பைக்கோ மீட்டர் ஆகும். இது கந்தக மோனாக்சைடிலுள்ள கந்தகம் ஆக்சிசன் பிணைப்பு நீளத்தை விட குட்டையனதாகும். - பிணைப்பிலுள்ள பிணைப்பின் நீளம் 202.45 பைக்கோ மீட்டர் ஆகும். பிணைப்புகளுக்கு இடையேயான பிணைப்புக் கோணம் 112.7 பாகைகள் என கணக்கிடப்பட்டுள்ளது. 3.17 டி என்ற இரு முனைத் திருப்புத் திறன் அளவுடன் சமச்சீர்மையற்ற மூலக்கூறாக 22 அடையாளப்படுத்தப்படுகிறது.
டைகந்தகம் டையாக்சைடு என்பது 22 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இருகந்தக ஈராக்சைடு, இருபடி கந்தக மோனாக்சைடு, கந்தக மோனாக்சைடு இருபடி என்று பல பெயர்களால் இது அழைக்கப்படுகிறது. கந்தகத்தின் ஆக்சைடு என்று பொதுவாகக் கருதப்படும் இந்த திண்மச் சேர்மம் நிலைப்புத் தன்மையற்றதாகும். அறைவெப்பநிலையில் சில வினாடிகள் மட்டுமே இருக்கின்ற ஆயுளை கொண்டதாகவும் இது உள்ளது .
வெள்ளி கிரகத்தின் வளிமண்டலத்தில் 320-400 நானோமீட்டரில் டைகந்தக டையாக்சைடு ஈர்க்கப்பட்டுள்ளதாக கண்டரியப்பட்டுள்ளது . அக்கிரகத்தின் பைங்குடில் விளைவுக்கு இவ்வாயு பங்களிப்பதாகவும் நம்பப்படுகிறது .
கந்தக மோனாக்சைடு தன்னிச்சையாகவும் தலைகீழாகவும் டைகந்தகம் டையாக்சைடாக மாறுகிறது.எனவே கந்தக மோனாக்சைடை உருவாக்கும் முறைகளால் இந்த பொருளையும் உருவாக்க முடியும். கந்தக டை ஆக்சைடில் மின்சுமையை வெளியேற்றப்படுவதன் மூலமும் டைகந்தகம் டையாக்சைடு உருவாகிறது.
ஈலியத்தில் நீர்த்த கந்தக டை ஆக்சைடில் நுண்ணலை மின்சுமை வெளியேற்றத்தின் வழியாகவும் டைகந்தக டை ஆக்சைடு தயாரிக்கப்படுகிறது. அழுத்தம் 0.1 மில்லிமீட்டர் பாதரசமாக இருக்கும்போது விளைபொருளில் 5 சதவீதம் 22. ஆக உருவாகிறது
தனிமநிலை கந்தகத்தின் பல்வேறு வடிவங்களும் 2 வாயுவுடன் சேர்வதில்லை என்றாலும் அணுநிலை கந்தகம் சேர்ந்து கந்தக மோனாக்சைடாக மாறுகிறது. இது இருபடியாக மாறுகிறது
கந்தக மோனாக்சைடுடன் டைகந்தக டையாக்சைடு சமநிலையிலிருந்தாலும் இது கந்தக மோனாக்சைடுடன் வினையில் ஈடுபட்டு கந்தக டை ஆக்சைடையும் டைகந்தக மோனாக்சைடையும் உருவாக்குகிறது.
கார்பன் ஆக்சிசல்பைடு அல்லது கார்பன் டைசல்பைடு ஆவியுடன் ஆக்சிசனை வினைபுரியச் செய்து தயாரிப்பது மற்றொரு ஆய்வகச் செயல்முறையாகும்.
அக்டோபர் 2013 இல், இயக்குனர் ஏ. ஆர். முருகதாஸின் முன்னாள் கூட்டாளியான வி ஆனந்த், அப்புச்சி கிராமம் என்ற அறிவியல் புனைகதைத் திரைப்படத்தில் இயக்குநராக அறிமுகமாகியுள்ளார் என்று முதலில் ஊடகங்களில் செய்தி வெளியானது. ஆனந்த் தனது குழந்தை பருவத்தில் படித்த ஈரோட்டுக்கு அருகிலுள்ள ஒரு சிறிய கிராமத்தைப் பற்றி செய்தித்தாள் கட்டுரையால் ஈர்க்கப்பட்டார். 2008 இல் இதன் கதையை எழுதினார். இருப்பினும், இது ஒரு அறிவியல் புனைகதைத் திரைப்படம் என்பதால் தயாரிப்பாளர்கள் இந்த திட்டத்திற்கு நிதியளிக்க தயாராக இல்லை, மேலும் இது மிகவும் பொருட்செலவு பிடிக்கும், என்றும் மக்கள் இதன் கருத்தை புரிந்து கொள்ள மாட்டார்கள் என்றும் அவர்கள் நம்பினர். கனடா தமிழ் தயாரிப்பாளர் விஷ்ணு முரளி தனது சென்னையைச் சேர்ந்த கூட்டாளர் செந்தில்குமருடன் சேர்ந்து இந்த திட்டத்திற்கு நிதியளிக்க முன்வந்தார்.
அப்புச்சி கிராமம் 2014 இல் வெளிவந்த அறிவியல் புனைகதை தமிழ் திரைப்படம் வி ஆனந்த் என்பவர் இதை இயக்கியுள்ளார். இதில் புதுமுகங்கள் பிரவீண் குமார் மற்றும் அனுஷா நாயக் ஆகியோர் முக்கிய வேடத்தில் நடித்துள்ளனர். இவர்களுடன் சுஜா வருணே, சுவஸ்திகா மற்றும் நாசர் ஆகியோரும் உடன் நடித்திருந்தனர். ஐ கேட்ச் மல்டி மீடியாவின் கீழ் விஷ்ணு முரளி மற்றும் செந்தில் குமார் ஆகியோர் தயாரித்தனர். இந்தப் படத்தின் இசையமைப்பை விஷால் சந்திரசேகர் மேற்கொண்டுள்ளார். மற்றும் ஜி. கே. பிரசாத் ஒளிப்பதிவு செய்தார். இந்த படத்தின் செயற்கைக்கோள் உரிமைகள் பாலிமர் தொலைக்காட்சிக்கு விற்கப்பட்டன
இந்த படம் ஒரு குறைந்த பொருட்செலவில் என்பதை "பெரும்பாலானவர்கள் அறிந்தால் ஆச்சரியப்படுவார்கள்" என்று ஆனந்த் கூறினார். முராலி இந்த படத்தை "அறிவியல் மற்றும் நகைச்சுவை கலந்த புனைகதை " என்று கூறும்போது, இது உண்மையில் அறிவியல் புனைகதை கூறுகளைக் கொண்ட ஒரு கிராமத்தில் நடக்கும் கதையாகும் என்று ஆனந்த் குறிப்பிட்டார். ஆர். கே. நாராயணனின்' மால்குடி எனும் கற்பனைக் கிராமத்தைத் தழுவி எழுதப்பட்ட வழியில் படமாக்கப்பட்ட படம் என்று அவர் மேலும் கூறினார். தயாரிப்பாளர் மற்றும் இயக்குனர் இருவரும் இது முழு நீள அறிவியல் புனைகதை அல்ல, வணிக ரீதியான படம் என்று மேலும் தெரிவித்தனர்.
ஏ. ஆர். ரகுமானின் இசைப் பள்ளியைச் சேர்ந்த மாணவர் விஷால் சந்திரசேகர் இசை அமைப்பாளராக ஒப்பந்தாமானார். அதே நேரத்தில் "ஸ்லம்டாக் மில்லியனர்" மற்றும் "தி பெஸ்ட் எக்ஸோடிக் மேரிகோல்ட் ஹோட்டல்" உள்ளிட்ட ஹாலிவுட் படங்களில் உதவி ஒளிப்பதிவாளாராக பணியாற்றிய ஜி. கே. பிரசாத் ஒளிப்பதிவாளராக நியமிக்கப்பட்டார். . கன்னட நடிகையும் இசைக்கலைஞருமான அனுஷா நாயக் பெண் கதாபாத்திரத்தில் நடிக்க ஒப்பந்தமானதன் மூலம் அவரது தமிழ் சினிமா உலகிற்கு அறிமுகமானார். இப்படம் பெரும்பாலும் பொள்ளாச்சி மற்றும் சென்னையில் படமாக்கப்பட்டது.
இப்டத்தின் ஒலிப்பதிவு இசையமைப்பாளர் விஷால் சந்திரசேகர் மேற்கொண்டுளார். இந்தப் படத்தின் இசைத் தொகுப்பு 2014 மே 4 அன்று சத்யம் சினிமாஸில் வெளியிடப்பட்டது. தி டைம்ஸ் ஆஃப் இந்தியா அதன் மதிப்பாய்வில் இசைக்கு 3 நட்சத்திரங்களைக் கொடுத்து, "ஆல்பம் உற்சாகமானது, ஆம், ஆனால் முன்னேற்றத்திற்கு இன்னும் சில இடங்கள் உள்ளன என்ற உணர்விலிருந்து நீங்கள் தப்ப முடியாது" என்று எழுதியது.
பாக்கிஸ்தானிய தொலைக்காட்சியின் முன்னோடி மற்றும் ஆளுமையான அஸ்லம் அஸ்ஹார் பெய்கிற்கு உதவியதுடன், அவரை பாக்கித்தானிய மக்களுக்கும் அறிமுகப்படுத்தினார். 1967 ஆம் ஆண்டில் வெளியான கசவ்தி எனும் வினாடி வினாப் போட்டி தொலைக்காட்சி நிகழ்ச்சியில் பங்கேற்றதன் மூலம் இவர் பரவலாக அறியப்பட்டார். 1970 ஆம் ஆண்டில் இப்திகார் அரிஃப் என்பவருடனும் 1990 ஆம் ஆண்டில் கசி சலாகுதீன் என்பவருடனும் இணைந்து இந்த நிகழ்ச்சியினை நடத்தினார். இந்த நிகழ்ச்சியில் 20 கேள்விகள் கேட்கப்படும் . அவை இலக்கியம் மற்றும் தற்போதைய நிகழ்வுகளை அடிப்படையாகக் கொண்டு இருக்கும்.
ஒபாயதுல்லா பைக்கிற்கு மூன்று மகள்கள் இருந்தனர். இவரது மூத்த மகள் மரியம் ஒபாயதுல்லா பைக், காட்சி ஊடக கலைஞர் மற்றும் அமெரிக்காவில் நாடக நடிகராகப் பணிபுரிந்தார். இவர் தனது தந்தையின் தொழிலான திரைப்படங்களைத் தயாரிக்கும் பணிகளிலும் ஈடுபட்டார். இவரது இரண்டாவது மகள் பாத்திமா ஆதர்ஷ், நடிகர் ஆதர்ஷ் அயாஸை மணந்து பாகிஸ்தான் தொலைக்காட்சியில் பணிபுரிகிறார். மூன்றாவது மற்றும் இளைய மகள் அமினா பேக் தி நியூஸ் இன்டர்நேஷனலில் எனும் செய்தித்தாள் நிறுவனத்தில் பணிபுரிகிறார்.
தனது 48 ஆண்டுகால வாழ்க்கையில், 300 க்கும் மேற்பட்ட ஆவணப்படங்களை பேக் தயாரித்துள்ளார். பாகிஸ்தான் மற்றும் மத்திய ஆசியாவின் தாவரங்கள், விலங்குகள் மற்றும் வரலாறு ஆகியவை அதன் மையக் கருத்தாக இருந்தது. 1970 களில் பாக்கிஸ்தானிய தொலைக்காட்சியில் ஏறக்குறைய மூன்று ஆண்டுகளாக ஒளிபரப்பபப்பட்ட தொலைக்காட்சித் தொடரான சைலானி கே சாத் போலவே வனவிலங்குகள், ஏரிகள், சிந்துவில் வனவிலங்கு, கேம் வார்டன் மற்றும் லைஃப் இன் ஸ்டோன் ஆகிய படங்களும் பெரும் பாராட்டைப் பெற்றன.
1936 இல் இந்தியாவின் ராம்பூரில் பிறந்த பேக், 1947 இல் பாகிஸ்தான் சுதந்திரம் அடைந்ததைத் தொடர்ந்து 1950 களின் முற்பகுதியில் தனது குடும்பத்தினருடன் கராச்சிக்கு குடிபெயர்ந்தார். பைக் தனது இடைநிலைக் கல்லூரியைத் தாண்டி முறையாக கல்வி கற்கவில்லை. அவரது மனைவி சல்மா பேக் தொலைக்காட்சியில் நிகழ்ச்சிகளை நடத்துவது மற்றும் கல்வித்துறையில் சேவை செய்ததன் மூலம் பரவலாக அறியப்பட்டார்.
இயற்கை மற்றும் இயற்கை வளங்களைப் பாதுகாப்பதற்கான சர்வதேச ஒன்றியத்தில் தேசிய மற்றும் பிராந்திய மொழிகள் இயக்குநராக ஆறு ஆண்டுகள் பணியாற்றினார், அங்கு சுற்றுச்சூழல் பிரச்சினைகளை மையமாகக் கொண்ட பாகிஸ்தானின் முதல் உருது மொழி இதழான ஜரீதாவை நிறுவினார்.
தொலைக்காட்சி மற்றும் தயாரிப்பு வாழ்க்கைக்கு முன்னர், பேக் உதவி பதிப்பசிரியராக ஆஷூஜா இதழில் பணியாற்றினார். மொழிபெயர்ப்பாளர் / அறிவிப்பாளராகவும், வெளி சேவைகள்,டெய்லி ஹுரியாட் செய்தித்தாளில் உதவி ஆசிரியராகவும் இவர் பணியாற்றியுள்ளார்.
ஒபாயதுல்லா பைக் ஒரு பாக்கித்தானின் கராச்சியினைச் சேர்ந்த சிறந்த அறிஞர், உருது எழுத்தாளர், புதின எழுத்தாளர், கட்டுரையாளர், ஊடக நிபுணர் மற்றும் ஆவணப்படத் தயாரிப்பாளர் ஆவார்.
திருவிதாங்கூரின் தர்ம ராஜா என்று பிரபலமாக அறியப்பட்ட ராம வர்மா ராஜாவின் ஆட்சியின் போது இந்த கோட்டை கட்டப்பட்டது. அப்போதைய பிரதமர் அய்யப்பன் மார்த்தாண்ட பிள்ளை மற்றும் அப்போதைய திருவிதாங்கூர் இராணுவத்தின் தளபதி டச்சு கேப்டன் டி 'லெனாய் போன்றோரின் மேற்பார்வையில், இக்கோட்டை கட்டப்பட்டது. இந்த வரலாற்று புகழ் மிக்க பாதுகாப்புக் கோடு, சீனாவின் பெரிய சுவருடன் ஒப்பிடத்தக்கது, தவிர பிந்தையது மிகவும் பழமையானது மற்றும் நீளமானது. இந்த நெடும்கோட்டையின் பாதுகாப்பு கோட்டையின் கீழ் தான் ராஜா கேசவதாஸின் தலைமையில் திருவாங்கோரியர்களின் ஒரு சிறிய இராணுவம் திப்பு சுல்தான் தலைமையிலான ஒரு வல்லமைமிக்க இராணுவத்தை ஆல்வே அருகே தோற்கடித்து விரக்தியடையச் செய்தது.
போரின் போது சுவரின் பல பகுதிகள் அழிக்கப்பட்டன, மற்ற பகுதிகள் பின்னர் பலத்த மழை காரணமாக அரிக்கப்பட்டு, அகழிகள் நிரப்பப்பட்டன. உள்ளூர்வாசிகளிடையே உள்ள வரலாற்று கட்டமைப்பைப் பற்றிய அறியாமையால் எஞ்சியிருக்கும் பெரும்பாலான இடிபாடுகள் இழந்துவிட்டன. துரதிர்ஷ்டவசமாக, கோட்டையின் கட்டடக் கலைஞர்களாக இருந்த தர்ம ராஜா, டி'லெனாய் மற்றும் அய்யப்பன் மார்த்தாண்ட பிள்ளை ஆகியோரை கௌரவிப்பதற்காக பாருர், அல்லது அங்கமாலி அல்லது அலுவா எங்கும் நினைவுச் சின்னங்கள் அமைக்கப்படவில்லை; அல்லது ராஜா கேசவதாஸ் அவர்களின் நேரடி கட்டளையின் கீழ் ஒப்பீட்டளவில் சிறிய இராணுவம் திப்பு சுல்தானின் படையெடுக்கும் இராணுவத்தை வீழ்த்தி தோற்கடித்தது.
நெடும்கோட்டை அல்லது திருவிதாங்கூர் கோடுகள் முக்கியமாக மைசூரின் திப்பு சுல்தானின் நிலையான படையெடுப்பு மற்றும் வடக்கு இராச்சியங்களின் அச்சுறுத்தல்களுக்கு எதிராக பாதுகாப்பாக கட்டப்பட்ட ஒரு சுவர் ஆகும். இதை திருவிதாங்கூர் மன்னர், தர்ம இராஜா கார்த்திகை திருநாள் , கொச்சி இராச்சியத்தின் கோரிக்கை, ஆதரவு மற்றும் அனுமதியுடன் கட்டினார்.
நெடும்கோட்டை என்பது முந்தைய திருவிதாங்கூர் கூட்டணி கொச்சின் மாநிலத்தின் வடக்கு எல்லைகளில் கட்டப்பட்ட ஒரு பாதுகாப்பு கோட்டையாகும். 1757-1762. நெடும்கோட்டையின் வடக்கே உள்ள இடங்கள் ஜாமோரின் ஆக்கிரமிக்கப்பட்ட கொச்சினின் கீழ் இருந்தன. இது அப்போதைய கொச்சின் மாநிலத்தின் பகுதிகள் வழியாக சென்றது.
கூட்டுப்பண்னை பயிரீட்டில் ஒரு கூட்டுறவு அமைப்பாகவே விளங்கியது. 1930 களில் இருந்து அரசியல் அமைப்பில் அமைந்த கூட்டுப்பண்ணையின் அரசுதரப் பட்டயம், இதைக் கூட்டுறவு நெறிமுறைகண் அடிப்படையிலேயே வரையறுத்தது. இந்தப் பட்டயத்தின்படி, இது உழவர்களின் தன்னார்வக் கூட்டுறவு உழைப்பில் மலர்ந்த வேளாண் விளைச்சல் அமைப்பாகும. இது சமூக உடைமை சார்ந்த தந்மேலாண்மை நெறிகளின்படியும் மக்களாட்சி இறையாண்மையுள்ள திறந்த ஆட்சியமைப்பாகும். இதில் பண்ணை வாழ்க்கைசார் அனைத்துக் கூறுபாடுகளையும் முடிவெடுக்கும் உரிமை அனைத்து உறுப்பினர்களின் முனைப்பான பங்கெடுப்பால் அமைகிறது".
புதிய கூட்டுப்பண்ணைகளில் அவற்றின் அகச்செயல்பாடு மிகவும் இன்றியமையாததாகும். இதற்குக் கூட்டுப்பண்ணையில் செயலணிகள் எனும் பல உழவர் குழுக்கள் உருவாக்கப்படுகின்றன. இந்தக் குழுக்களே நேரடியாகச் செயலில் ஈடுபடுகின்றன. 1929 ஆம் ஆண்டு சூலை மாத நிலவரப்படி, 200 முதல் 400 வீடுகள் அமைந்த பெரிய கூட்டுப்பண்ணைகள் 15 முதல் 30 வீடுகள் அமைந்த செயலணிகளாகப் பிரிந்து பணிபுரியும் நடைமுறை வழக்கில் வந்துவிட்டது.' செயலணி ஒரு கள உழவரின் தலைமையில் இயங்கியது. அவர் செயலணித் தலைவர் எனப்பட்டார். இவ்வாறு கள உழவர்களே தலைவராகி, சில பெண்தலைமைகளும் உருவாகின.
கூட்டுப்பண்ணை என்பது சோவியத் ஒன்றியத்தின் வேளாண் கூட்டுறவு அமைப்பாகும். இவை அரசுப் பண்ணைகளுடன் இணைந்தே இயங்கின. இவை அந்நாட்டின் அக்தோபர்ப் பரட்சிக்குப் பின் உருவாகியய சமூகமயமாகிய வேளாண்மை அமைப்புகளாகும். இவை நிலவுடைமைப் பண்ணை அடிமை முறை, நிலக்கீழார்களின் பண்ணைகள், வீட்டுப் பண்ணைகளின் வேளாண் அமைப்புகளுக்கு மாற்றாக அமைந்தனவாகும்.
பரப்புரைத் தொழிலாளரின் பெருமுயற்சியால் 1920 களில் கூட்டுப்பண்ணைகள் தன்னியல்பாக எழுச்சி கண்டன. தொடக்கத்தில் இவை உருசியாவின் மரபான வேளாண்மைக் கூட்டுறவு அமைப்புகளைப் போலவே அமைந்தாலும் பின்னர் படிமலர்ந்து கூட்டுப்பண்ணைகள் ஆகின. அக்தோபர் புரட்சியின் முதல் 15 ஆண்டுகளில் உருவாகிய படிப்படியாக உருவாகிய கூட்டுப்பண்ணைகள், 1928 இல் அரசு எதிர்ப்புரட்சியாளருடன் நடத்திய வலிவான பரப்புரை வழியாகவே உருவாகின.
உருசியச் சொல்லே சில மொழிகளில் மாற்றமின்றிப் பயன்பட, மற்ற சில மொழிகளில் அச்சொல் மொழிக்கேற்ற ஒலிப்பு மாற்றத்தோடு பயன்பட்டு வருகிறது. எ.கா: , , இலித்வேனியன்:, இலாத்துவா:}}.
செயலணிகள் இணைப்புகள் எனும் மேலும் சிறிய கூட்டுப்பண்ணை அலகுகளாகவும் பிரிக்கப்படலாம். இந்த அலகுகள் பண்ணையின் குறிப்பிட்ட செயலையோ அல்லது அனைத்து செயல்களையுமோ மேற்கொள்ளலாம்.
சோவியத் ஒன்றியக் கூட்டுப்பண்ணைகளும் அரசுப் பண்ணைகளும்: பண்ணைகளின் எண்ணிக்கை, சராசரி அளவு, வேளாண் விளைச்சலில் அவற்றின் பங்கு
1950 அளவில் கூட்டுப்பண்ணை இணைப்புகளுக்குப் பிறகு ஊரகக் கூட்டுப்பண்ணை எனும் சிக்கலான செயலணிகள் பெரிய கூட்டுப்பண்ணையின் உட்பிரிவுகளாக உருவாகின.
கருமுட்டை வெளிப்பாடு வெற்றிகரமாக இருக்க, சூல்முட்டையின் உள்படலம் மற்றும் குமுலஸ் ஓபரஸ் கிரானுலோசா செல்கள் எனப்படும் கருப்பை நுண்ணறைச் செல்களும் கருமுட்டையை ஆதரிக்க வேண்டும். பின்னர் திரள் செல்களின் பெருக்கம் என்றழைக்கப்படும் மியூசிபிகேஷன் மற்றும் பெருக்கமானது இக்காலகட்டத்தில் மேற்கொள்ளப்படும். மியூசிஃபிகேஷன் என்பது ஒரு ஹைலூரோனிக் அமிலத்தின் சுரப்பு ஆகும், இது திரள் செல்களின் பிணைப்பைச் சிதறடித்து கருமுட்டையைச் சுற்றியுள்ள ஒட்டும் பிணை வினைப்பொருளாகச் சேகரிக்கிறது. இந்தப் பிணைப்பு கருமுட்டை வெளிப்பட்ட பின்னர் கருமுட்டையுடன் இருக்க வேண்டியது, கருத்தரிக்க மிகவும் அவசியம் என்று நிரூபிக்கப்பட்டுள்ளது.
கருமுட்டை வெளிப்பாடு அல்லது சூல்முட்டை வெளிப்பாடு என்பது சூலகத்தில் இருந்து சூல் முட்டைகளை விடுவிப்பதாகும். மனிதர்களில், சூலக நுண்ணறைகள் சிதைந்து இரண்டாம் நிலைக் கருவணுச் செல்களை வெளியிடும் போது இந்த நிகழ்வு ஏற்படுகிறது. கருமுட்டை வெளிப்பட்ட பின்னர், மதவிடாய்ச் சுழற்சியின் மஞ்சள் சடலக் கட்டத்தில், கரு முட்டையானது விந்தணுக்களால் கருத்தரிக்கப்பட வேன்டும். மேலும், கருவுற்ற புறணி தடிமனாக மாறினால் தான் கருவுற்ற முட்டையைப் பெற முடியும். கருத்தரித்தல் எதுவும் ஏற்படவில்லை என்றால், மாதவிடாய் காலத்தில் கருப்பை புறணி அல்லது கருப்பைச் சுவர் திறந்து இரத்தம் சிந்தப்படும்.
மனிதர்களில், கருப்பை நுண்ணறை பெருக்கும் கட்டத்திற்கு பிறகு, மாதவிடாய் சுழற்சியின் நடுப்பகுதியில் கருமுட்டை வெளிப்பாடு ஏற்படுகிறது. கருமுட்டை வெளிப்பாட்டின் நாட்கள் , இனப்பெருக்கத்திற்கு மிகவும் ஏற்ற கால கட்டமாகும். கடந்த மாதவிடாய் நாளின் ஆரம்பம் முதல் கருமுட்டை வெளிப்படும் காலம் வரை சராசரியாக 14.6 நாட்கள் ஆகும், ஆனால் இது பெண்ணுக்குப் பெண்ணும் , மாதவிடாய் சுழற்சிகளுக்கும் இடையில் கணிசமாக மாறுபாடுவதாக உள்ளது, ஒட்டுமொத்தமாக 95% 8.2 முதல் 20.5 நாட்கள்வரை கணிப்பு இடைவெளி அமைகிறது.
கருப்பை நுண்ணறைக் கட்டம் அல்லது கருப்பை நுண்ணறைப் பெருக்கக் கட்டம் என்பது மாதவிடாய் சுழற்சியின் கட்டமாகும், இச்சமயத்தின் பொழுது கருப்பை நுண்ணறைகள் முதிர்ச்சியடையும். கருப்பை நுண்ணறைக் கட்டம் மாதவிடாய்த் தொடக்கம் முதல் கருமுட்டை வெளிப்பாட்டின் தொடக்கம் வரை நீடிக்கும்.
பிரிட்டன் மற்றும் கனடாவில் கற்பித்தல் பணிகளை மேற்கொண்ட பின்னர் இவர் 1963 ஆம் ஆண்டில் பாகிஸ்தானின் மத்திய இசுலாமிய ஆராய்ச்சி நிறுவனத்தின் தலைவராக நியமிக்கப்பட்டார். இவரின் பல படைப்புகள் மற்ற இசுலாமிய சீர்திருத்தவாதிகளால் பரவலாக பாராட்டப் பட்டிருந்தாலும் பழமைவாத அறிஞர்களால் வெளிப்படையாக இவரின் படைப்புகள் தாராளமயக் கொள்கையினை அடிப்படையாகக் கொண்டுள்ளதாக கடுமையாக விமர்சிக்கப்பட்டன. இது அவரின் அரசியல் எதிரியான அயூப் கானின் ஆதரவாளர்களால் இவர் அமெரிக்காவிற்கு நாடு கடத்தப்படுவதற்கு வழிவகுத்தது. இவர் 1968 ஆம் ஆண்டில் பாக்கிஸ்தானை விட்டு அமெரிக்காவுக்குச் சென்றார், அங்கு கலிபோர்னியா பல்கலைக்கழகம், லாஸ் ஏஞ்சல்ஸ் மற்றும் சிகாகோ பல்கலைக்கழகத்தில் கற்பித்தல் பணிகளை மேற்கொண்டார் .
பாஸ்லுர் ஏ. ஆர். ரகுமான் மாலிக் ) , பொதுவாக பஸ்லூர் ரகுமான் என்று அழைக்கப்படும் இவர் இன்றைய பாகிஸ்தானின் நவீனத்துவ அறிஞரும் இஸ்லாத்தின் தத்துவஞானியும் ஆவார். இஸ்லாத்தின் ஒரு முக்கிய தாராளவாத சீர்திருத்தவாதியாக இருந்ததன் மூலம் இவர் பரவலாக அறியப்பட்டார். மேலும் இவர் கல்வி சீர்திருத்தம் மற்றும் சுயாதீன பகுத்தறிவின் மறுமலர்ச்சிக்காகத் தன்னை அர்ப்பணித்தார். இவரது படைப்புகள் பாகிஸ்தான், மலேசியா, இந்தோனேசியா மற்றும் துருக்கி போன்ற நாடுகளினை மையமாகக் கொண்டுள்ளது.
ரகுமான் பஞ்சாப் பல்கலைக்கழகத்தில் அரபு மொழியைப் பயின்றார், மேலும் ஆக்ஸ்போர்டு பல்கலைக்கழகத்தில் இப்னு சினா குறித்து ஒரு ஆய்வுக் கட்டுரை எழுதினார். பின்னர் அங்கு கற்பித்தல் பணிகளை மேற்கொண்டார். முதலில் டர்ஹாம் பல்கலைக்கழகத்தில் பாரசீகம் மற்றும் இசுலாமிய தத்துவங்களைக் கற்பித்தார், பின்னர் மெக்கில் பல்கலைக்கழகத்தில் 1961 ஆம் ஆண்டு வரை இசுலாமியம் தொடர்பான கல்வியினை கற்பித்தார்.
ரகுமான் பிரிட்டிஷ் இந்தியாவின் வடமேற்கு எல்லைப்புற மாகாணத்தின் ஹசாரா மாவட்டத்தில் பிறந்தார். இவரது தந்தை, மவுலானா ஷிஹாப் அல்-தின் தேவபந்துவில் கல்வி பயின்றார்.இவரின் தந்தை தனது 10 ஆம் வயதில் முழு குரானையும் மனப்பாடம் செய்யும் திறன் கொண்டவராக இருந்தார்.
கொன்னியில் யானைகள் கைப்பற்றப்படுவதுபொ.ஊ. 1810 வரை காணப்படுகிறது. முண்டம் மூழி, மன்னரப்பறா மற்றும் துரா ஆகியவை யானைகளை கைப்பற்றும் முக்கிய இடங்களாகும். இப்போது இருக்கும் யானை பயிற்சி கூண்டு 1942 இல் கட்டப்பட்டது. இதற்கு மலையாளத்தில் "கம்பகம்" என அழைக்கப்படும் புங்கை மரம் பயன்படுத்தப்படுகிறது. தற்போதைய பயிற்சி கூண்டுக்கு 6 யானைகளுக்கு பயிற்சி அளிக்கும் திறன் உள்ளது. பயிற்சி கூண்டின் பரிமாணங்கள் 12.65 8.60 7 மீட்டர் ஆகும். யானை பயிற்சி கூண்டு மற்றும் அதன் வளாகத்தில் 9 ஏக்கர் நிலம் உள்ளது. யானை பிடிப்பதை 1977 ஆம் ஆண்டில் அரசாங்கம் அதிகாரப்பூர்வமாக நிறுத்தியது: சுற்றறிக்கை வருவதற்கு பல ஆண்டுகளுக்கு முன்பே அது நிறுத்தப்பட்டது.
இது ஒரு வரலாற்று அருங்காட்சியகத்தையும் கொண்டுள்ளது. யானை பயிற்சி மையம் யானை நல மையமாக செயல்படுகிறது. மந்தைகளிலிருந்து பிரிக்கப்பட்ட மற்றும் காட்டில் தொலைந்து காணப்பட்ட யானைக் கன்றுகள் இங்கு கொண்டு வரப்பட்டு மருத்துவ வசதிகளும் முறையான பராமரிப்பும் வழங்கப்படுகின்றன. மருத்துவ தாவரங்களும் இங்கு வளர்க்கப்படுகின்றன. மேலும் மருத்துவ மற்றும் வன அடிப்படையிலான இயற்கை பொருட்களை வாங்க ஒரு சுற்றுச்சூழல் கடையும் உள்ளது.
கோன்னி பண்டைய காலங்களிலிருந்து யானை பயிற்சி மையத்திற்கு பிரபலமானது. யானைகள் மேற்குத் தொடர்ச்சி மலைத்தொடரின் அடர்ந்த காடுகளிலிருந்து பிடிக்கப்பட்டு கோன்னியில் உள்ள யானைப் பயிற்சி கூண்டுக்கு கொண்டு வரப்பட்டன. இந்த காட்டு யானைகள் சிறப்பு வாய்ந்த பாகன்களால் அடக்கப்பட்டு பயிற்சியளிக்கப்படுகின்றன. இந்த பயிற்சியாளர்கள் மற்ற யானைகளின் உதவியையும் எடுத்துக்கொள்கிறார்கள்.
இங்குள்ள பயிற்சியாளர்களால் குழந்தை யானைகள் அல்லது காயமடைந்து காட்டில் சுற்றித் திரியும் யானைகளை அதன் மந்தைகளிலிருந்து பிரிக்கப்படுகிறது. அனுபவம் வாய்ந்த பயிற்சியாளர்கள், தங்கள் முறையான பயிற்சி முறைகளைப் பயன்படுத்தி, குழந்தை யானைகளை அடக்குகிறார்கள்.
யானைகளை வளர்ப்பதற்காக கட்டப்பட்ட மரத்தின் பெரிய கூண்டுகள் இங்குள்ள பிரதான ஈர்ப்பாகும். இந்த கூண்டுகள் உள்நாட்டில் ஆனக்கூடு என்று அழைக்கப்படுகின்றன. மேலும் இதில் ஒரே நேரத்தில் 3 முதல் 4 யானைகளுக்கு இடமளிக்க முடியும்.
யானை பயிற்சி மையம் கோன்னி ஆனக்கூடு என்றும் அழைக்கப்படும் இது கேரளாவின் கோன்னியில் அமைந்துள்ள யானைகளுக்கு நன்கு அறியப்பட்ட பயிற்சி மையமாகும். இது பத்தனம்திட்டா நகரத்திலிருந்து 11 கி.மீ தூரத்தில் உள்ளது.
பார்வையாளர்கள் இந்த யானைகளை அருகில் சென்று பார்க்கலாம். அவைகளின் நடத்தை பற்றி நிறைய அவதானிக்கவும், புரிந்து கொள்ளவும் முடியும். குறிப்பாக குழந்தை யானைகளின் நடத்தை. அவை பெரும்பாலும் குறும்புத்தனமானவை.
இந்தோனேசிய விமானப்படையின் வளர்ச்சி தொடர்பான வரலாற்று புகைப்படங்களின் தொகுப்பினை இந்த அருங்காட்சியகத்தில் காணலாம். அருங்காட்சியகத்தில் ஏராளமான இராணுவ விமானங்களும் அவற்றின் பிரதிகளும் காட்சிக்கு உள்ளன, பெரும்பாலும் இரண்டாம் உலகப் போர் மற்றும் இந்தோனேசிய சுதந்திரப் போரைச் சேர்ந்த. குறிப்பிடத்தக்க சேகரிப்புகளில் ஒற்றை இன்ஜினைக் கொண்ட நகாஜிமா கி -43 விமானம், ஒருங்கிணைந்த பிபிஒய் கேடலினா எனப்படுகின்ற பறக்கும் படகு வகையைச் சார்ந்த விமானம் ஆகியவையும் தொலைதூர போர் விமானமான வெல்-ஐ ஆர்ஐ-எக்ஸ் விமானத்தின் மாதிரியும் உள்ளது. மேலும் ஜப்பானிய ஏ6 எம்5 ஜீரோ சென், மற்றும் சில குண்டுவீசும் விமான வகைகள் , தொலைதூர ஒற்றை இருக்கைகொண்ட வட அமெரிக்க பி -51 முஸ்டாங் விமானம் (இந்தோனேசியாவில் பிரபலமாக எஸ்.ஐ. கோகோர் மேரா என்றழைக்கப்படுகிறது), பல கிளைடர்கள், ஹெலிகாப்டர் ஹில்லர் மாடல் 360 (ஜனாதிபதி சுகர்னோப அவர்களால் பயன்படுத்தப்பட்ட முதல் ஹெலிகாப்டர் ஹெலிகாப்டராக ) மற்றும் ஏவுகணைகள். காட்சிக்கு வைக்கப்பட்டுள்ளன.
அருங்காட்சியகத்தின் புதிய இடத்தைத் தேடிக் கண்டுபிடிப்பதற்காக, இந்தோனேசிய விமானப்படை அதிகாரிகள் அடிசுட்ஜிபிட்டோ சர்வதேச விமான நிலைய வளாகத்தில் முன்பு ஒரு சர்க்கரை ஆலை அமைந்திருந்த கட்டிடத்தைத் தேர்வு செய்தனர். ஜப்பானிய ஆக்கிரமிப்பு காலகட்டத்தின் சமயத்தில், இந்த கட்டிடம் தளவாடங்களை வைக்கின்ற கிடங்காக பயன்படுத்தப்பட்டது. டிசம்பர் 17, 1982 ஆம் நாளன்று, இந்தோனேசிய விமானப்படையின் தலைமைத் தளபதி மார்ஷல் ஆஷாடி தஜ்ஜாடி ஒரு புதிய இந்தோனேசிய விமானப்படை அருங்காட்சியகத்தை நிறுவுவதற்கான தகட்டில் தன் கையொப்பத்தை இட்டார். ஏப்ரல் 11, 1984 ஆம் நாளன்று, முன்னாள் சர்க்கரை கிடங்காக இருந்த இடத்தை ஒரு அருங்காட்சியகமாக மாற்றி புனரமைப்பு செய்வதற்கான வழிமுறைகள் திட்டமிடப்பட்டன. திர்கந்தரா மண்டலா அருங்காட்சியகத்தின் கட்டடத்திற்கான கட்டுமானப் பணியானது அதே ஆண்டில் நிறைவு பெற்றது. ஜூலை 29, 1984 ஆம் நாளன்று, புதிய திர்கந்தரா மண்டலா அருங்காட்சியகம் மார்ஷல் சுகார்டி என்வரால் திறந்து வைக்கப்பட்டது.
இந்தோனேஷியன் விமானப்படையின் வரலாறு தொடர்பான காட்சிப் பொருள்கள் இந்த அருங்காட்சியகத்தில் பார்வைக்கு வைக்கப்பட்டுள்ளன. இந்த அருங்காட்சியகம் இந்தோனேஷியவில் யோகியாகர்த்தா என்னும் இடத்தில் உள்ள அடிசுட்ஜிபிட்டோ சர்வதேச விமான நிலைய வளாகத்தில் அமைந்துள்ளது. திர்கந்தரா மண்டலா அருங்காட்சியகத்தில் இந்தோனேசியாவின் ஆகாய விமானங்கள் உள்ளிட்ட அவை தொடர்பான பல பொருள்கள் காட்சியில் உள்ளன. இந்த அருங்காட்சியகத்தில் இந்தோனேசியாவில் ஆரம்பகால பைப்ளேன் எனப்படுகின்ற இருமுனை விமானங்கள் முதல் முதல் நவீன வகையைச் சேர்ந்த ஜெட் என்ஜின் கொண்ட விமானங்கள் வரை காட்சிப்படுத்தப்பட்டுள்ளன.
2015 ஆம் ஆண்டில், இந்தோனேசிய விமானப்படை அரசுக்கு சொந்தமான நிறுவனங்களான பிண்டாட் மற்றும் சாரி பஹாரி ஆகியவற்றுடன் இணைந்து கண்டுபிடித்த ஒன்பது குண்டுகளின் முன்மாதிரிகள் காட்சியில் உள்ளன. இந்நிறுவனங்கள் இராணுவ மற்றும் வணிகம் தொடர்பான தயாரிப்புகளில் அனுபவம் பெற்ற நிறுவனங்கள் ஆகும். இந்த குண்டுகள் நடைமுறையில் பயன்படுத்தப்படுகின்ற குண்டுகள் ஆகும். மேலும் அவை மற்றும் அதிக வெடிக்கும் தன்மையினைக் கொண்ட குண்டுகள் ஆகும். அவை இந்தோனேசிய விமானப்படையின் சுகோய் சு -30, எஃப் -16, எஃப் -5, ஸ்கை ஹாக், சூப்பர் டுகானோ போன்ற விமானங்களில் பயன்படுத்தும் அளவில் அவை இருந்தன.
இந்தோனேசிய விமானப்படையின் மத்திய அருங்காட்சியகமான "திர்கந்தரா மண்டலா" சுமார் பரப்பளவில் அமைந்துள்ளது. இதன் மொத்த கட்டிட பரப்பளவு சுமார் ஆகும். இந்த அருங்காட்சியகம் பல அறைகளைக் கொண்டு அமைந்துள்ளது. இந்தோனேசியாவின் விமான போக்குவரத்து தொடர்பான 1,159 பொருட்கள் இந்த அருங்காட்சியகத்தில் காட்சிக்கு வைக்கப்பட்டுள்ளன.
திர்கந்தரா மண்டலா அருங்காட்சியகம் , அதிகாரப்பூர்வமாக இந்தோனேஷியன் விமானப்படையின் அருங்காட்சியகம் என்று அழைக்கப்படுகின்ற, இந்தோனேசிய விமானப் படைகளுக்கான மத்திய அருங்காட்சியகம் ஆகும்.
அவரது ஆட்சிக் காலத்தில், கார்வாரின் தென்கிழக்கில் 32 கிலோமீட்டர் தொலைவில் உள்ள மிர்ஜன் துறைமுகம், சூரத்துக்கு மிளகு, சால்ட்பிட்டர் மற்றும் வெற்றிலை ஆகியவற்றை அனுப்ப பயன்படுத்தப்பட்டது. பெட்னூருடன் இணைக்கப்பட்ட மாவட்டமான கெர்சோப்பா, இந்த பிராந்தியத்திலிருந்து ஏற்றுமதி செய்யப்படும் மிளகுக்கு பிரபலமானது. இதன் விளைவாக, போர்த்துகீசியர்கள் கெர்சொப்பா ராணிக்கு "ராணி, மிளகு ராணி" என்ற பெயரைக் கொடுத்தனர்.
மிர்ஜன் கோட்டை, இந்தியாவின் தென் மாநிலமான கருநாடக மாநிலத்தின் மேற்கு கடற்கரையில் வடகன்னட மாவட்டத்தில் அமைந்துள்ளது. கட்டடக்கலை நேர்த்தியுடன் காணப்படும் இக்கோட்டை கடந்த காலங்களில் பல போர்களின் இருப்பிடமாகும். இது தேசிய நெடுஞ்சாலை 66லிருந்து சுமார் 0.5 கிலோமீட்டர் தொலைவு மற்றும் இந்தியாவின் மேற்கு கடற்கரையில் உள்ள புகழ்பெற்ற இந்து யாத்திரை மையமான கோகர்ணாவிலிருந்து 11 கிலோமீட்டர் தொலைவிலும் உள்ளது.
இந்த கோட்டையின் கால மதிப்பீடு பல பதிப்புகளாக உள்ளன. இந்த கோட்டை முதன்முதலில் நவாயத் சுல்தானகர்களால் 1200 ஆம் ஆண்டின் ஆரம்பத்தில் கட்டப்பட்டது. பின்னர் இது விஜயநகர பேரரசின் கீழ் வந்தது. பின்னர் கோட்டை 1608 ஆம் ஆண்டில் புதுப்பிக்கப்பட்டது தத்ரி க்ரீக்கின் தென்கிழக்கு கரையோரப் பகுதியில் 1608-1640 காலப்பகுதியில் அதன் கட்டிடத்தைக் குறிக்கிறது).
முதல் வரலாற்று பதிப்பின் படி, ஆரம்பத்தில் 16 ஆம் நூற்றாண்டில் கெர்சொப்பாவின் ராணி சென்னபைராதேவி மிர்ஜன் கோட்டையை கட்டிய பெருமை பெற்றார். அவர் 54 ஆண்டுகள் இக்கோட்டையில் வசித்து ஆட்சி செய்தார்.
மேற்கிந்தியத் தீவுகளிகளில் வாழும், ஓடான்டாசில்லிசு என்ற கடற்புழுவானது, கடற்பாறை இடுக்குகளில் வாழும் இயல்புடையனவாகும். இப்புழுக்கள் இனப்பெருக்கம் செய்வதற்கு, ஆண்டில் ஆறு தடவைகள் மட்டும், நிலவு மூன்றாம் நிலையிலிருக்கும்போது வெளியே வரும் உடலியகத்தினைப் பெற்றுள்ளன. அவைகளின் கருக்காலத்தில், முதலில் பெண் புழுக்கள், திடீரென மாலையில் மங்கலான நேரத்திலோ அல்லது இருண்ட நேரத்திலோ வெளியே வந்து, ஒளி வீசும் கோழைப் போன்ற பொருளோடு, அதனின் இனப்பெருக்க முட்டைகளை இடும். இவ்வொளியைக் கண்ட ஆண் புழுக்கள், பாறை இடுக்குகளில் இருந்து வெளிவந்து, தம்முடைய விந்தணுக்களை கசிவுறச் செய்து, கருவுறத்தலை ஏற்படுத்துகின்றன. இப்புழுக்களின் வெளிச்சத்தைத்தான், கொலம்பசும் அவர் மாலுமிகளும் முதற் பிரயாணத்தின் போது, பகாமா தீவில் இறங்கும் முன், அங்குள்ள மக்களின் படகுகளிலிருந்து வரும் வெளிச்சம் என்று தப்பாக எண்ணியதாக வரலாற்றுப்பதிவுகள் உள்ளன.
ஒட்டுண்ணிகளான, சில பாக்டீரியா சிற்சில நேரங்களில், இறந்த மீனின் இறைச்சியைத் தாக்கி, அவற்றில் ஒளி உண்டாகச் செய்கின்றன. சில பாக்டீரியா கடற்கரையில் ஒதுங்கும் செடிகளுக்கிடையில், தத்தித் திரியும் மணல் தெள்ளுப்பூச்சியின் உள் தசைகளைத் தாக்கி, அந்த உயிரியின் உடலை
ஒளிரச் செய்கின்றன. இறுதியில் அது வலுவிழந்த பின், அந்த ஒளியோடு இறக்கும். சில ஒளிரும் பாக்டீரியா, பிற உயிரினங்களுடன், கூட்டுயிர் வாழ்க்கையில் ஈடுபடுகின்றன. கிழக்கிந்தியத் தீவுகளில் ஒன்றான பாண்டாவில், போட்டோபிளிபெரான் பால்ப்பிபிரேட்டஸ் என்னும் ஒளிர்மை மீனின் கண் இமைகளின் கீழ், எப்போதும் ஒளி வீசும் பாக்டீரியா, கூட்டுறவில் வசிக்கும் ஓர் உறுப்புண்டு. அக்கண்ணின் தோல் மடிப்பு, அப்பாகத்தை மூடியும் திறந்தும், பாக்டீரியா உண்டாக்கும் ஒளியைத் தோன்றவும், மறையவும் செய்யும் திறனைப் பெற்றுள்ளது.
குழியுடலிகளில், பல மெடுசாக்களுக்கு ஒளிரும் சக்தியுண்டு. பெலாஜியா நாக்ட்டிலூக்கா என்ற மெடுசாவின் மேல், புள்ளிகளாகவும், வரிகளாகவும் ஒளி வீசுகிறது. பென்னாட்டுலா பாஸ்வோரியா என்னும் உயிரினத்தைச் சற்றுத் தூண்டினால், அதன் ஒவ்வொரு பாலிப்பின் உட்புறத்திலுள்ள, எட்டுத் தசைத் தொகுதிகளும் ஒளியுண்டாக்கும் பொருளை வெளிப்படுத்தி, அதனால் முழு உயிரினமும் ஒளிரும். பியூனி குலேரியா என்ற 5 அல்லது 6 அடியுள்ள பெரிய கடல்பேனாவின், அச்சுப் பாகத்தில் உண்டாகும் சளி போன்ற பொருள், அப்பாகத்தை ஓர் அழகிய நிறத்துடன் ஒளிரச் செய்கிறது. ஆனால் இந்த உயிரினத் தொகுதியில், பாலிப்புக்கள் தனியாக ஒளிரும் இயல்பைப் பெற்றிருக்கவில்லை.